Diari Oficial de la Generalitat Valenciana


Sumari del DOGV 9818, del 28-03-2024 (2024/2098)

RESOLUCIÓ de 5 de març de 2024, de la Direcció General de Formació Professional, per la qual s'adjudiquen els premis extraordinaris de Formació Professional, convocats per Resolució de 27 d'abril de 2023, de la Conselleria d'Educació, Cultura i Esport, corresponents al curs 2022-2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9818

Data del DOGV
:   28-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2098


Data del document
:   05-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 5 de març de 2024, de la Direcció General de Formació Professional, per la qual s'adjudiquen els premis extraordinaris de Formació Professional, convocats per Resolució de 27 d'abril de 2023, de la Conselleria d'Educació, Cultura i Esport, corresponents al curs 2022-2023. [2024/2098]  
Per la Resolució de 27 d'abril de 2023, de la Conselleria d'Educació, Cultura i Esport, per la qual es convoquen, per a la Comunitat Valenciana, els premis extraordinaris de Formació Professional corresponents al curs 2022-2023. L'obtenció d'estos premis donarà opció, amb la inscripció prèvia, a concórrer al corresponent premi nacional de Formació Professional de grau superior.  
Tramitats els expedients, valorades les sol·licituds per la comissió de valoració, s'eleva la proposta de resolució d'esta comissió en la reunió realitzada el 16 de febrer de 2024.  
Vista la proposta de resolució de la comissió, i en virtut de les facultats atribuïdes en la base sexta de la Resolució de 27 d'abril, resolc:  
  
  
Primer  
Adjudicar els premis extraordinaris de Formació Professional per a l'alumnat que ha finalitzat els seus estudis de grau mitjà en el curs 2022-2023, esmentats en l'annex I d'esta resolució.  
  
Segon  
Adjudicar els premis extraordinaris de Formació Professional per a l'alumnat que ha finalitzat els seus estudis de grau superior en el curs 2022-2023, esmentats en l'annex II d'esta resolució.  
  
Tercer  
L'alumnat premiat rebrà un diploma acreditatiu i li serà anotada esta distinció en el seu expedient acadèmic pel secretari o secretària del centre on figure este.  
  
Quart  
El lliurament de diplomes a l'alumnat premiat s'efectuarà en un acte públic convocat a este efecte, el lloc i la data del qual serà notificat per la Direcció General de Formació Professional a les persones interessades.  
  
Quint  
La present resolució vigirà l'endemà de la seua publicació en el Diari Oficial de la Generalitat Valenciana.  
  
Contra la present resolució, que no esgota la via administrativa, es podrà interposar recurs d'alçada davant la Secretaria Autonòmica d'Educació i Formació Professional, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de març de 2024.- La directora general de Formació Professional: Marta Armendia Santos.